De to golfture til Sverige og Holland blev finansieret af computerfirmaet SAP. Anker Boye blev tilbudt turene fordi han er formand for KMD.
- Det er rigtigt, at jeg har fået de her to rejser til Malmø og Holland i august sidste år og i april i år, hvor det var computerfirmaet SAP, der inviterede. Det er ikke nogen hemmelighed, at jeg spiller meget golf, siger Anker Boye til B.T.
I følge Anker Boye sagde han ja til turene, fordi han ville netværke med it-folk på golfbanen. Men den begrundelse køber en professor ikke.
- Det er ikke ulovligt for rådmænd at tage imod turene, men det er da betænkeligt. Vælgerne må jo straffe ham i stemmeboksen, siger han til avisen.